
Modern cellás hálózatok EMF vizsgálata

A dolgozat az elektromágneses kitettség méréstechnikai opcióit, változásait és eredményeit
mutatja be, a NR mobilbázisállomások esetén.

Kifejtem egy olasz kutató csoport által ajánlott vizsgálati eljárást és a gyártók által ajánlott
mérési módszereket, főként frekvencia szelektív és kódszelektív mérési eljárásokat, de röviden
a szélessávú mérési módszert is körül járom és bemutatom az ezen mérésekhez szükséges
mérőeszközöket. Az 5G technológia EMF mérésekor a fő eltérés az előző mobil
technológiákhoz képest a beamforming és a magasabb frekvenciasávok bemutatom, hogy a
beamforming következtében a bázisállomás által kisugárzott teljesítmény nagymértékben függ
a hálózat terheltségétől. Az új technológia esetén a folyamatosan sugárzott csatornák
megváltoztak, ezek hatását is szemléltem. Továbbá kitérek a TDD technológia miatti
változásokra és a nagy sebességek miatti rövid idejű kisugárzás figyelembevételére. Ezeket
összegezve, bemutatom a mérések kiértékeléséhez használandó extrapolációs képletet és annak
eltéréseit a 4G technológia EMF mérésekor használt extrapolációs képlethez képest. Említést
teszek a jelenleg 4G bázisállomások elektromágneses kitettség mérésekor alkalmazott mérési
eljárásról. Ezt egy általam elvégzett mérésen keresztül részletezem. Bemutatok egy gNodeB-n
végzett frekvenciaszelektív vizsgálati eljárást és összevetem eredményeit az eNodeB-n végzett
mérések eredményeivel.

A munkám célja, hogy a jelenleg még csak ajánlásként megjelent mérési eljárásokat bemutassa
és képet adjon az ehhez szükséges eszközökről. Valamint szemléltesse, hogy a NR rendszerek
expozíció mértéke mennyiben tér el a LTE rendszerek esetén mért értékektől.



